CELEX: 31987R1835
Language: el
Date: 1987-06-30 00:00:00
Title: Κανονισμός (ΕΟΚ) αριθ. 1835/87 της Επιτροπής της 30ής Ιουνίου 1987 περί ενάτης τροποποιήσεως του κανονισμού (ΕΟΚ) αριθ. 3077/78 σχετικά με τη διαπίστωση της ισοτιμίας, με τα κοινοτικά πιστοποιητικά, των βεβαιώσεων που συνοδεύουν το λυκίσκο ο οποίος εισάγεται από τρίτες χώρες

Avis juridique important

|

31987R1835

Κανονισμός (ΕΟΚ) αριθ. 1835/87 της Επιτροπής της 30ής Ιουνίου 1987 περί ενάτης τροποποιήσεως του κανονισμού (ΕΟΚ) αριθ. 3077/78 σχετικά με τη διαπίστωση της ισοτιμίας, με τα κοινοτικά πιστοποιητικά, των βεβαιώσεων που συνοδεύουν το λυκίσκο ο οποίος εισάγεται από τρίτες χώρες  

Επίσημη Εφημερίδα αριθ. L 174 της 01/07/1987 σ. 0014 - 0014

***** ΚΑΝΟΝΙΣΜΟΣ (ΕΟΚ) αριθ. 1835/87 ΤΗΣ ΕΠΙΤΡΟΠΗΣ  της 30ής Ιουνίου 1987  περί ενάτης τροποποιήσεως του κανονισμού (ΕΟΚ) αριθ. 3077/78 σχετικά με τη διαπίστωση της ισοτιμίας, με τα κοινοτικά πιστοποιητικά, των βεβαιώσεων που συνοδεύουν το λυκίσκο ο οποίος εισάγεται από τρίτες χώρες  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1696/71 του Συμβουλίου της 26ης Ιουλίου 1971 περί κοινής οργανώσεως της αγοράς στον τομέα του λυκίσκου (1), όπως τροποποιήθηκε τελευταία από τον κανονισμό (ΕΟΚ) αριθ. 3800/85 (2), και ιδίως το άρθρο 5 παράγραφος 2,  Εκτιμώντας:  ότι ο κανονισμός (ΕΟΚ) αριθ. 3077/78 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3589/85 (4), έχει αναγνωρίσει την ισοτιμία, με τα κοινοτικά πιστοποιητικά, των βεβαιώσεων που συνοδεύουν τον λυκίσκο ο οποίος εισάγεται από ορισμένες τρίτες χώρες, και έχει προσδιορίσει τον κατάλογο των υπηρεσιών των χωρών αυτών που μπορούν να εκδίδουν βεβαιώσεις ισοτιμίας·  ότι, έκτοτε, η Σοβιετική Ένωση έχει αναλάβει την υποχρέωση να τηρεί τις απαιτήσεις που έχουν ορισθεί για την εμπορία του λυκίσκου και των προϊόντων του, και έχει συστήσει υπηρεσία ικανή για την έκδοση των βεβαιώσεων ισοτιμίας· ότι πρέπει, κατά συνέπεια, να αναγνωρισθούν οι βεβαιώσεις αυτές σαν ισοδύναμες με τα κοινοτικά πιστοποιητικά και να γίνουν δεκτά σε ελεύθερη κυκλοφορία τα προϊόντα τα οποία καλύπτουν· ότι είναι απαραίτητο να συμπληρωθεί κατά την έννοια αυτή το παράρτημα του κανονισμού (ΕΟΚ) αριθ. 3077/78·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως του Λυκίσκου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι παρακάτω ενδείξεις προστίθενται στο παράρτημα του κανονισμού (ΕΟΚ) αριθ. 3077/78:  1.2.3.4 //  //  //  //  // Χώρα καταγωγής   // Υπηρεσίες αρμόδιες για  την έκδοση βεβαιώσεων   // Προϊόντα   // Κλάση  του κοινού  δασμολογίου   //   //  //  //  // «Σοβιετική Ένωση   // Ukrchmel Str. Gorkij 43 Z  itomir Σοβιετική Ένωση   // Λυκίσκος σε κώνους  Σκόνη λυκίσκου  Χυμός και εκχύλισμα λυκίσκου   // ex 12.06  ex 12.06  13.03 Α VI»   //    //   //   //  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Ιουνίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 175 της 4. 8. 1971, σ. 1.  (2) ΕΕ αριθ. L 367 της 31. 12. 1985, σ. 32.  (3) ΕΕ αριθ. L 367 της 28. 12. 1978, σ. 28.  (4) ΕΕ αριθ. L 343 της 20. 12. 1985, σ. 19.